Ndžamena

Ndžamena (, ) – miestas pietvakarių Čade, prie Šario upės netoli jos santakos su Logonės. 721 tūkst. gyventojų (2005). Tai šalies sostinė ir didžiausias miestas, pagrindinis ekonomikos, administracinis ir kultūros centras. Išvystyta mėsos pramonė. Yra tarptautinis oro uostas, magistraliniai keliai. 1974–1978 m. čia pastatyta Didžioji mečetė – dauguma gyventojų mieste yra musulmonai. Taip pat yra katedra, pastatyta prancūzų valdymo laikais, muziejus, senovės Sao kultūros liekanos. Ndžamenoje yra Čado universitetas (įkurtas 1971 m.) ir Valstybinė administravimo mokykla (1963 m.).

 Etimologija 

Miestą įkūrė prancūzai ir pavadino jį Fort Lamis (). Taip jie pagerbė kovose su Sudano vergais žuvusį majorą Amédée-François Lamy (1858–1900). Šalyje kilus prancūziškų pavadinimų pervadinimo bangai, 1973 m. sostinė pavadinta Ndžamena. Sostinės vardas reiškia „poilsio miestas“ ().Why the Name: N’Djamena? 2015-05-18, Afrolegends.com (tikrinta 2025-11-27). Pagal kitą versiją, pavadinimas kilo nuo čia buvusio seno kotokų genties žvejų kaimelio Am-Djamena.

 Istorija 

Miestą 1900 m. įkūrė prancūzai. Miestas vystėsi kaip kolonijos administracinis centras ir Prancūzų Vakarų Afrikos kolonijos karinis centras. 1960 m. tapo nepriklausomo Čado sostine, 1973 m. jam suteiktas Ndžamenos vardas. Apie 1980 m. miestas nukentėjo dėl politinės suirutės.

 Sportas 
 Gazelle FC – futbolo klubas;SOCCERWAYTransfermarktGlobalsportsarchive
 TP Elect Sport – futbolo klubas;SOCCERWAYTransfermarktGlobalsportsarchive
 Namų rungtynes žaidžia Nacionaliniame stadione (), kuris talpina 30 tūkst. žiūrovų.Stadiono talpa: 30 000

 Šaltiniai 

Kategorija:Sostinės
Kategorija:Čado miestai